|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция: Министерство на земеделието, храните и горите**  **Изпълнителна агенция по рибарство и аквакултури** | **Нормативен акт:** Закон за изменение и допълнение на Закона за рибарството и аквакултурите |
| **За включване в законодателната/**  **оперативната програма на Министерския съвет за периода:** от 01.07.2020 г. до 31.12.2020 г. | **Дата:** 29.07.2020 г. |
| **Контакт за въпроси:**  Димитър Вълков – директор на дирекция „Управление на рибарството и опазване на рибните ресурси“, ИАРА  [dimitar.valkov@iara.government.bg](mailto:dimitar.valkov@iara.government.bg)  Силвия Желева – старши юрисконсулт в дирекция „Управление на рибарството и опазване на рибните ресурси“, ИАРА  [silviya.zheleva@iara.government.bg](mailto:silviya.zheleva@iara.government.bg) | **Телефон:** 056/876089  **Телефон:** 056/876081 |
| **1. Дефиниране на проблема:**  Измененията и допълненията в Закона за рибарството и аквакултурите (ЗРА) са продиктувани от установени непълноти при регулирането на обществените отношения, свързани с осъществяването на стопански, любителски риболов и аквакултури. Необходимо е въвеждане на легални дефиниции за определени термини и наименования, които се използват в рибарството и аквакултурите. Липсват конкретни характеристики, позволяващи реална идентификация и разграничаване на дребномащабния риболов като вид стопанска дейност, което също е една от причините, налагащи промени в ЗРА, обнародван през 2001 г. Необходимо е прецизиране на разпоредбите, свързани с търговията и превоз на риба и други водни организми, както и на основните текстове, отнасящи се до стопански риболов с специализиран уред – далян, тъй като същите са изменени последно през 2008 и 2012 г. Предвид дългия период от време и промяната в обществените отношения, е необходимо изменението им. Липсват административнонаказателни разпоредби по отношение на изпълнението на съществуващи и предложени с настоящия Закон за изменение и допълнение (ЗИД) на ЗРА материално правни норми.   * 1. *Кратко опишете проблема и причините за неговото възникване. Посочете аргументите, които обосновават нормативната промяна.*   Налице са непълноти, несъответствия, както и необходимост от прецизиране на обществените отношения, свързани с осъществяването на стопански, любителски риболов и аквакултури в следните направления:   * Необходимо е въвеждане на легални дефиниции за определени термини, използвани в рибарството и аквакултурите, тъй като в настоящия закон съществува нормативна празнота. * Липсват характеристики, позволяващи идентификация и разграничаване на дребномащабния риболов като вид стопанска дейност, тъй като към настоящия момент в действащия закон не е налична такава възможност, което също е една от причините, налагащи промени в ЗРА. Освен това в закона не са предвидени разпоредби, които да позволят попълването и изпращането на данните от риболовния дневник по електронен път за кораби с обща дължина под 12 м, включително тези, извършващи дребномащабен риболов. В националното законодателство не са дефинирани разпоредби, които да установят задължителната информация от разрешителното за стопански риболов и удостоверението за придобито право за усвояване на ресурс от риба и други водни организми и/или специално разрешително за улов на квотиран вид риба да се съдържа в един и същи документ. * Необходимо е прецизиране на разпоредбите, свързани с търговията и превоз на риба и други водни организми. В закона липсват правни норми, които да гарантират, че претеглянето на продукти от риболов се осъществява в съответствие с действащото европейско законодателство. Липсва разпоредба, която да задължава центровете за първа продажба и регистрираните купувачи да извършват претеглянията на продукти от риболов само с одобрени системи за претегляне (калибрирани везни), съгласно чл. 60 от Регламент (ЕО) № 1224/2009 на Съвета от 20 ноември 2009 година за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (Регламент (ЕО) № 1224/2009 на Съвета). Освен това лицата, извършващи първа продажба на продукти от риболов задължително следва да водят записи на претеглянията в съответствие с чл. 70 от Регламент за изпълнение (ЕС) № 404/2011 на Комисията от 8 април 2011 година за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (Регламент за изпълнение (ЕС) № 404/2011) и да изпращат веднъж месечно до Изпълнителна агенция по рибарство и аквакултури (ИАРА) информацията за извършените от тях претегляния, което също не е дефинирано в закона. * Липсва ясна рамка за взаимодействие с Българската агенция по безопасност на храните (БАБХ) и Агенция „Митници“ по отношение на контрола на лицата, регистрирани по чл. 25 от ЗРА, при предлагането на пазара на продукти от риболов и аквакултури и внос, износ и реекспорт на продукти от риболов и аквакултури.   • Част от разпоредбите в ЗРА не са синхронизирани с Общата политика в областта на рибарството (ОПОР) на Европейския съюз.  • Необходимо е прецизиране на разпоредбите, свързани с етикетирането на продукти от риболов. В ЗРА липсват правни норми, които да уреждат минималните изисквания за етикетиране на тези продукти.   * Необходимо е въвеждане на текстове, свързани с монтиране и поддържане на система за автоматично разпознаване (AIS) и бордово оборудване за проследяване. * В ЗРА не е предвидена разпоредба, която да урежда ограничението за трансбордирането на улов във водите на Черно море и изключенията от него.   • Дейностите по развъждане и отглеждане на риба и други водни организми в технологичните водоеми на водноелектрическите централи в реките и старите речни корита застрашават естественото възпроизводство и биоразнообразието на видовете. Предвид това следва същите да бъдат забранени.   * Необходимо е допълване на състава на постоянната комисия, която извършва проверка за изпълнение на условията за признаване на професионалните организации в сектора на рибарството в която липсва представител на БАБХ.   • Липсва регламентиране на регистрите, свързани с тежките нарушения, съгласно Регламент (ЕО) № 1005/2008 на Съвета от 29 септември 2008 година за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (Регламент (ЕО) № 1005/2008 на Съвета) на кораби с присъдени наказателни точки, както и с издадените удостоверения за свободен капацитет и разрешителни за дребномащабен риболов.   * Необходимо е прецизиране на разпоредбите, свързани с основните текстове, отнасящи се до стопански риболов със специализиран уред – далян, тъй като същите са последно изменени през 2008 и 2012 г. Предвид дългия период от време и промяната в обществените отношения, е необходимо изменението им. Комисията, която разглежда офертите в конкурса за получаване на разрешително за извършване на стопански риболов със специализиран уред – далян към настоящия момент се състои от петима членове. Техният брой не съответства на обема на работа в комисията. Друга належаща промяна е да бъде премахнато изискването за представянето към офертата на заверени копия на документ за актуална регистрация или единен идентификационен код на участника и свидетелствата за правоспособност по чл. 14 от ЗРА. Също така не е предвидено към мерките за обезопасяване на дейността по извършване на стопанския риболов, при участие в конкурса да се представят и мерките за обезопасяване и обозначаване на уреда, съгласно Кодекса за търговско корабоплаване. * Не е извършено разграничаване на юридическите лица, които имат право да се регистрират в ИАРА. * Не са предвидени разпоредби по отношение на квотиране на водни организми, предвид което в случай на определяне на общ допустим улов за воден организъм за страната ни, ще липсва правен механизъм, условия и ред, по силата на които да бъде определена и разпределена тази квота. * В ЗРА не е разписан механизъм, който да разграничи целта за развъждането и отглеждането на риба и други водни организми. Освен това в язовирите, предназначени за питейно-битово водоснабдяване, към настоящия момент не е предвидено да се извършват аквакултури извън санитарно-охранителните зони, което затруднява и ограничава дейността на лицата, които развъждат и отглеждат риба и други водни организми. * В ЗРА не е регламентирано при управлението на рибните ресурси по реда на чл. 15а, ал. 1, за извършване на любителски риболов в съответния обект, същият да се обозначава с трайно закрепени информационни табели, съдържащи най-малко информация за правилата за извършване на любителски риболов в съответствие с  чл. 24, както и по реда на наредбата по чл. 15а, ал. 3 да се определя съгласувано с ИАРА зона за свободен достъп във водния обект, за която се изисква само валиден билет за любителски риболов. * Необходимост от прецизиране на текстовете в закона, свързани с налагането на забрани за риболов. В тази връзка се прецизират мерките за опазване и управление на рибните ресурси чрез налагане на забрани. * Липса на административнонаказателни разпоредби по отношение на изпълнението на някои материално-правни норми в ЗРА. Един от най-съществените механизми за устойчиво управление на рибните ресурси е събирането на надеждни данни за риболовната дейност, което да послужи за основа на вземането на адекватни решения за управление, опазване и устойчива експлоатация на живите водни ресурси. Информацията за улова се събира посредством попълване на риболовен дневник, а съгласно сега действащите разпоредби капитаните на риболовни кораби с дължина до 10 метра се освобождават от задължението да водят риболовен дневник, при наличие на влязъл план за статистически извадки, въз основа на който се наблюдават дейностите на посочените кораби. Вместо риболовен дневник, капитаните на кораби с дължина до 10 метра са задължени на попълват месечна декларация за риболовните дейности, която е част от плана за статистически извадки. За 2 години от влизане в сила на плана за статистически извадки нито един от капитаните на риболовни кораби под 10 метра не е подал в ИАРА месечна декларация, съгласно чл. 19, ал. 10 и 11 от ЗРА. Освен това, в плана за действие за преодоляване на слабостите в системата за контрол, от 2020 г. страната ни ясно трябва да заяви, кой от методите за наблюдение на риболовните дейности на корабите под 10 метра ще прилага – риболовен дневник или извадков план. Също така, попълването на месечна декларация създава сериозни затруднения при осигуряване проследяемост на продуктите от риболов при по-нататъшна продажба. * Липсва подробна информация по отношение на случаен улов на морски бозайници, който е забранен, следва капитаните на риболовните кораби да вписват в риболовния дневник всеки случаен улов на морски бозайници и освобождаването им във водата. * Съществува необходимост от въвеждане на текстове, свързани със задължението за разтоварване на задържани видове на борда на риболовен кораб с размер по-малък от минимално допустимия. Липсват разпоредби за вписване в риболовния дневник на данните от връщане обратно във водата на улов – по вид и количество и за задържаните на борда екземпляри под минимално допустимия размер – по вид и количество, отделно от екземплярите с размер над минимално допустимия. Следва да се редактира и текста, който регламентира, че при улов на индивиди с по-малки размери от посочените в Приложение № 2 от ЗРА, те се връщат незабавно във водата независимо от състоянието им.   • В ЗРА е разписан ангажимент на представителите на риболова да извършват риболова с маркирани риболовни уреди, но не са разписани по-подробни правила по отношение на маркирането на риболовните уреди и воденето на хартиени и електронен риболовен дневник при извършване на стопански риболов. Това затруднява процеса по маркиране и контролната дейност на ИАРА. В закона липсват разпоредби, които да гарантират изпълнението на задължението на капитаните на риболовни кораби на ЕС с обща дължина 12 метра или повече да попълват и изпращат данните от риболовния дневник по електронен път съгласно чл. 15 от Регламент (ЕО) № 1224/2009 на Съвета.  • Правните норми, свързани с прекратяване на разрешителни за стопански риболов (вкл. със специализиран уред далян) и аквакултури, не предоставят достатъчно механизми за прекратяване на регистрациите, които да отговарят на действителното положение към настоящия момент. Липсват правни основания за прекратяване на регистрациите в следните случаи:  А. Стопански риболов:  - установена мощност на главния двигател, по-голяма от декларираната мощност, вписана в разрешителното за стопански риболов и при използване на нов задвижващ двигател, заместващ задвижващ двигател или такъв, претърпял технически изменения, с мощност над 120 квт, ако не е сертифицирана мощността му по реда на наредбата по чл. 45б, ал. 2 от ЗРА. Липсата на тези обстоятелства водят до неизпълнение на чл. 22, параграф 7 от Регламент (ЕС) № 1380/2013 на Европейския парламент и на Съвета от 11 декември 2013 година относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (Регламент (ЕС) № 1380/2013). Установяването на различна мощност на кораба, вписан в регистъра на риболовните кораби на Съюза е в разрез с режима за адаптиране и управление на риболовния капацитет.  - В действащия закон не е предвидено правно основание за прекратяване на регистрацията за стопански риболов в случаите, в които в рамките на 2 или повече години не е деклариран улов посредством надлежно подадена декларация за произход (страница от риболовния дневник). Това препятства прекратяване на регистрацията на неактивни кораби в продължение на доста дълъг период от време и задържане на риболовен капацитет, който може да бъде използван за извършване на риболов от страна на други рибари.  - Законът за рибарството и аквакултурите предоставя възможност, поради извършването на ремонт, да не бъде прекратявана регистрация за стопански риболов, което прави разпоредбата на чл. 18в, ал. 2 и 3 почти неизпълнима. Предвид това, че в чл. 18в, ал. 4 от ЗРА не е посочен срок за извършване на ремонт, действително е възможно извършването му да продължи с течение на години. Тази ситуация позволява задържането на риболовен капацитет от страна на рибарите, което затруднява управлението на риболовния флот на страната.  - В регистъра на риболовните кораби воден от ИАРА съществуват риболовни кораби, които са вписани и за които няма издадено разрешително за стопански риболов в продължение на години. Някои от риболовните кораби са вписани още през 2007 г. и в продължение на 13 години за тях не е издавано нито веднъж разрешително за стопански риболов. Предвид това, притежателите на тези кораби задържат риболовен капацитет, а едновременно с това в ЗРА не съществува правно основание риболовните кораби да бъдат отписани и съответно риболовния капацитет да бъде управляван правилно.  Б. Специализиран уред - далян:  - липсват следните основания за прекратяването на разрешителни за специализиран уред-далян – по искане на титуляря на разрешението; при прекратяване или ликвидация на юридическото лице или заличаване на едноличния търговец, титуляри на издаденото разрешително, с изключение на ал. 2; при неспазване на чл. 17, ал. 7; при неплащане на таксата по чл. 21з, ал. 2, т. 4 в срока по чл. 21з, ал. 2, т. 5. Към настоящия момент закона не е достатъчно гъвкав относно управление на разрешителните за специализиран уред далян и с това какво се случва с тях, ако не се спазват стриктно заложените в тях правила.  В. Аквакултури:  - Има празнота в ЗРА по отношение на това какво се случва, ако ЕТ бъде заличен. С предвиждане на разпоредба, при която да се прекратява регистрацията в случай на заличаване на ЕТ, ще бъде налице основание за прекратяване при наличие на тази предпоставка.  - Друг пропуск в ЗРА е наличен в правната норма на чл. 25, т. 12 от ЗРА. Много често Басейновите дирекции към Министерството на околната среда и водите прекратяват разрешителните по Закона за водите поради неизпълнение на заложените в тях изисквания. Липсата на правно основание в тази насока за прекратяване на рибовъдното стопанство в тази хипотеза поставя в риск от загуба на съдебни дела процедурата по прекратяване на регистрацията по чл. 25 от ЗРА в ИАРА. Същата ситуация е и прекратяване или обезсилване на документа, удостоверяващ основанието за ползване на обекта. Липсва законова възможност за прекратяване на регистрацията.  • По отношение на извършването на любителски риболов не са дефинирани достатъчно добре нормите за риболовния излет, в случаите, в които той продължава повече от един ден. Също така не е въведено изискване при извършването на любителски риболов в Черно море да се издава билет и съответно да се вписват в него данните от извършения улов. В сегашното положение Черно море е единственият естествен воден обект, за който не се изисква притежание на валиден билет за любителски риболов. Това поставя в неравностойно положение любителите риболовци в останалата част на страната с тези, които извършват любителски риболов в Черно море. В тази връзка следва любителски риболов в Черно море да не се извършва без билет и съответно лицата, които извършват любителски риболов да имат право да извършват любителски риболов при условие, че притежават валиден билет за любителски риболов съгласно чл. 24, ал. 1 от ЗРА. Действащото законодателство предоставя възможност за извършване на любителски риболов във водите на Черно море с използването на до три броя въдици, като на една от тях може да бъде монтирано чепаре. По този начин се дава възможност за улавяне на повече на брой екземпляри от дребни пелагични или мигриращи видове, което увеличава вероятността от улавяне на по-голямо количество риба при едно замятане и в този смисъл е максимално допустимото количество за еднодневен улов във водите на Черно море в размер на 3 кг. е недостатъчно. В случаите, когато риболовния излет с продължителност повече от 1 ден не е въведена допълнителна регламентация. Необходима е допълнителна регламентация по отношение на лицата под 14-годишна възраст, които извършват любителски риболов.   * В ЗРА не е уредено какъв е реда и периода на разселване на рибата и другите водни организми, в случаите когато се извършва зарибяване, съгласно чл. 22а, ал. 5 от ЗРА. В тази връзка е необходимо да се направи допълнителна регламентация по отношение на това какъв е видът, произходът и възрастовият състав на рибите и другите водни организми, както и периодът за разселване. * В ЗРА липсва законова регламентация при продажба/реализация на продукти от аквакултури да се издават декларации за произход на продукти от аквакултури, по реда, определен с наредбата по чл. 27, т. 3 от ЗРА. * Срокът за предоставяне в ИАРА ежегодно до края на месец януари на формуляр за икономическа статистика от лицата, регистрирали предприятие за преработка на риба и други водни организми затруднява събирането на информацията. * В чл. 39а от ЗРА не е предвидена възможност за забрана на пренасянето и превозването на мрежи от лица, които не притежават удостоверение за право за усвояване на ресурс или специално разрешително за улов на квотиран вид риба или други водни организми. Настоящата законова разпоредба дава възможност на лицата, които притежават разрешително за стопански риболов да пренасят и превозват мрежи, но следва да се има предвид, че разрешителното за стопански риболов е безсрочно, което дава правото мрежи да се превозват и пренасят от лица, които имат разрешително, но нямат годишно удостоверение за право за усвояване на ресурс или специално разрешително за улов на квотиран вид риба или други водни организми. * Не е предвидена възможност за провеждане на спортни състезания за улов на риба във водни обекти – държавна собственост в периода на забраната по чл. 30,  ал. 3, т. 1 от ЗРА. Също така няма разписан срок, в който лицата, които организират спортни състезания за улов на риба да уведомяват ИАРА за провеждане на състезанието. Това затруднява процеса по контрол.   • Необходимост от по-ясно определяне на развъдна дейност на риби и други водни организми посредством издаването на наредба.   * Необходимост от прецизиране на текстовете, свързани с принудително отвеждане на нарушителите с неустановена самоличност, като тези лица да бъдат отвеждани в най-близкото районно управление на Министерството на вътрешните работи, а не поделение, както е разписано в момента. Също така, при съставянето на протокол при предаване на задържания нарушител на съответните полицейски органи, липсва възможност протокола да бъде съставян по утвърден образец и съдържанието на протокола да се определя с в наредбата по чл. 54, ал. 8 от ЗРА, като преди предаването на задържания нарушител да се извършва медицински преглед. Друга част от закона, която е необходимо да бъде прецизирана е разпоредбата на чл. 54, 8 и 9 от ЗРА. Не е предвиден редът за използване на физическа сила. За използването на помощни средства не е дефинирано да се преминава обучение за тяхното използване.   *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*  Описаните в т. 1.1. проблеми при прилагането на действащата нормативна уредба и възникналите обстоятелства при промяната на обществените отношения, не могат да бъдат решени в рамките на съществуващото законодателство, чрез промяна на организацията на работа, или чрез въвеждането на нови технологични възможности.  *1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*  Не са изготвяни последващи оценки. | |
| **2. Цели:** *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?*  Прецизното и ефективно провеждане на политиката в областта на рибарството и уреждане на отношенията, свързани със собствеността, организацията, управлението, ползването и опазването на рибните ресурси във водите на Република България, търговията с риба и други водни организми.  Осигуряването на устойчиво развитие на рибните ресурси, развитие на стопанския и любителския риболов и прилагане на правилата за отговорен риболов,  Промяна на санкциите, залегнали в сега действащия закон, като се преодолеят недостатъците при определяне на размери и съдържание на някои от административнонаказателните разпоредби, както и по-прецизно прилагане и изпълнение на административнонаказателната дейност.  Въвеждане на легални дефиниции за определени термини и наименования, които се използват в рибарството и аквакултурите,  Идентификацията и разграничаването на дребномащабния риболов като вид стопанска риболовна дейност. | |
| **3. Идентифициране на заинтересованите страни:** *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).*  Министерство на земеделието, храните и горите,  Изпълнителна агенция по рибарство и аквакултури,  Агенция „Митници“,  Българска агенция по безопасност на храните,  Министерство на околната среда и водите,  Министерство на вътрешните работи,  Сдружение „Черноморски изгрев“,  Асоциация на производителите на рибни продукти БГ-ФИШ,  юридически лица и еднолични търговци, извършващи развъждане и отглеждане на риба и други водни организми - около 740;  Центрове за първа продажба и регистрирани купувачи – около 1500; физически лица, извършващи любителски риболов – около 230 000;  лицата, които извършват улов на риба и други водни организми с научноизследователски цели – около 30;  корабособственици и лица извършващи стопански риболов - около 1800. | |
| **4. Варианти на действие:** *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.*  **Вариант за действие 0 „Без действие“**   * Запазване на действащата ситуация в сектора * Няма да бъдат въведени легални дефиниции за определени термини, използвани в рибарството и аквакултурите, за които в настоящия закон съществува правна празнота. * Липса на идентификация и разграничаване на дребномащабния риболов като вид стопанска риболовна дейност. * Липса на административнонаказателни разпоредби в тази насока, и на разпоредби, които да позволят попълването и изпращането на данните от риболовния дневник по електронен път за кораби, извършващи дребномащабен риболов. * Няма да бъде въведено изключение за риболовните кораби под 10 метра, посредством което разрешителното за стопански риболов и удостоверението за придобито право за усвояване на ресурс от риба и други водни организми могат да се съдържат в един и същи документ. * Неефективност на разпоредбите, свързани с търговията и превоз на риба и други водни организми и липса на правни норми, които да гарантират качественото претегляне на продукти от риболов. Липса на разпоредба, която да задължава центровете за първа продажба и регистрираните купувачи да извършват претеглянията на продукти от риболов само на одобрени системи за претегляне. * Липса на ясна рамка за взаимодействие между БАБХ и Агенция „Митници”. * Някои от разпоредбите няма да са в унисон с ОПОР на Европейския съюз. * В ЗРА няма да е разписан механизъм, който да разграничи целта за развъждането и отглеждането на риба и други водни организми. * В ЗРА няма да е регламентирано при управлението на рибните ресурси по реда на чл. 15а, ал. 1, за извършване на любителски риболов в съответния обект, същият да се обозначава с трайно закрепени информационни табели, съдържащи най-малко информация за правилата за извършване на любителски риболов в съответствие с  чл. 24, както и по реда на наредбата по чл. 15а, ал. 3 да се определя съгласувано с ИАРА зона за свободен достъп във водния обект, за която изисква само валиден билет за любителски риболов. * Липса на правни норми, които да гарантират качественото етикетиране на продуктите от риболов и аквакултури. * Няма да бъдат въведени текстове, свързани с монтиране и поддържане на система за автоматично разпознаване (AIS) и няма да бъдат прецизирани разпоредбите за бордово оборудване за сателитно проследяване. * Няма да бъде предвидена разпоредба, която да урежда трансбордирането на улов във водите на Черно море. * Липса на разпоредби, уреждащи създаването и функционирането на Консултативен съвет по рибарство. * Дейностите по развъждане и отглеждане на риба и други водни организми в технологичните водоеми на водноелектрическите централи в реките и старите речни корита, няма да бъдат забранени. * Липса на регламентиране на регистрите, свързани с тежките нарушения, издадените удостоверения за свободен капацитет и разрешителни за дребномащабен риболов. * Няма да бъдат прецизирани разпоредбите, свързани с основните текстове, отнасящи се до стопански риболов със специализиран уред – далян. * Няма да бъде извършено разграничаване на юридическите лица, които имат право да се регистрират в ИАРА. * Няма да бъдат предвидени разпоредби по отношение на квотиране на водни организми. * Няма да бъдат прецизирани текстовете в закона, свързани с налагането на забрани за риболов. * Липса на административнонаказателни разпоредби по отношение на изпълнението на някои материално-правни норми в ЗРА. Някои от действащите към момента няма да са определени съгласно настоящото икономическо и социално положение. Няма да бъдат въведени нови административнонаказателни разпоредби във връзка със създаването на нови правни норми в закона. * При наличие на влязъл план за статистически извадки, ще остане изискването вместо риболовен дневник, капитаните на кораби с дължина до 10 метра да са задължени да попълват месечна декларация за риболовните дейности, която е част от плана за статистически извадки. * Няма да се събира подробна информация по отношение на случаен улов на морски бозайници, който е забранен. * Няма да бъдат въведени текстове, свързани със задължението за разтоварване на задържани видове на борда на риболовен кораб, с размер по-малък от минимално допустимия. Както и няма да се регламентира, че при улов на индивиди с по-малки размери от посочените в приложение № 2, те се връщат незабавно във водата, независимо от състоянието им и няма да се изключат видовете, за които се прилага задължение за разтоварване на целия улов, съгласно чл. 15 от Регламент (ЕС) № 1380/2013. * В закона ще липсват разпоредби, които да гарантират изпълнението на задължението на капитаните на риболовни кораби на Общността с обща дължина 12 метра или повече да попълват и изпращат данните от риболовния дневник по електронен път, съгласно чл. 15 от Регламент (ЕО) № 1224/2009 на Съвета и няма да бъде въведена и забрана за стопанския риболов с риболовни уреди, които не са маркирани по установения ред. * Правните норми, свързани с прекратяване на разрешителни за стопански риболов (вкл. със специализиран уред-далян) и аквакултури няма да предоставят достатъчно механизми за прекратяване на регистрациите, които да отговарят на действителното положение към настоящия момент. * По отношение на извършването на любителски риболов няма да са дефинирани достатъчно добре нормите за риболовния излет и няма да е предвиден пет-дневен риболовен излет, и няма да е въведена възможност за извършването на любителски риболов в Черно море да се издава билет и съответно да се вписват в него данните от извършения улов. Няма да се въведе допълнителна регламентация по отношение на лицата под 14-годишна възраст. В ЗРА няма да е уредено какъв е реда и периода на разселване на рибата и другите водни организми в случаите, когато се извършва зарибяване, съгласно чл. 22а, ал. 5 от ЗРА. * В ЗРА ще липсва законова регламентация при продажба/реализация на продукти от аквакултури да се издават декларации за произход на продукти от аквакултури по реда, определен с наредбата по чл. 27, т. 3 от ЗРА. Няма да бъде въведено в язовирите, предназначени за питейно-битово водоснабдяване, да се извършват аквакултури извън санитарно-охранителните зони. * Ще се запази срока за предоставяне на ИАРА ежегодно до края на месец януари на формуляр за икономическа статистика от лицата, регистрирали предприятие за преработка на риба и други водни организми. * Няма да е предвидена възможност за провеждане на спортни състезания за улов на риба във водни обекти – държавна собственост в периода на забраната по чл. 30, ал. 3, т. 1 от ЗРА. Също така няма да е разписан срок, в който лицата, които организират спортни състезания за улов на риба да уведомяват ИАРА за провеждане на състезанието. * Няма да е по-ясно определена развъдната дейност на риби и други водни организми, посредством издаването на наредба. * Няма да са прецизират текстовете, свързани с принудително отвеждане на нарушителите с неустановена самоличност, като тези лица да бъдат отвеждани в най-близкото районно управление на Министерството на вътрешните работи, а не поделение, както е разписано в момента.   **Вариант за действие 1 „Приемане на Закон за изменение и допълнение на Закона за рибарството и аквакултурите“**   * Ще бъдат въведени легални дефиниции за определени термини, използвани в рибарството и аквакултурите, за които в настоящия закон съществува правна празнота. * Ще се създадат разпоредби, които да позволят идентификация и разграничаване на дребномащабния риболов като вид стопанска риболовна дейност. С оглед на разграничаване на дребномащабния риболов ще се обособи отделен раздел, съдържащ нови разпоредби, които установяват специфични изисквания за извършване на този вид риболов. В тази връзка ще се създадат нови административнонаказателни разпоредби и ще се прецизират съществуващите, което гарантира, че при неизпълнение на тези изисквания, нарушителите ще бъдат санкционирани. Представителите на дребномащабния риболов ще могат да заявят по собствено желание извършването на дребномащабен риболов и едва след издаването на разрешително за дребномащабен риболов ще са задължени да спазват тези специални изисквания. Предвид факта, че в Регистъра на риболовните кораби преобладават риболовни кораби с обща дължина под 10 метра, е определено точно тези риболовни кораби да имат възможността да се възползват от извършването на тази дейност по собствено желание. Освен това в европейското законодателство също се посочва, че именно риболовните кораби под 12 метра извършват дребномащабен крайбрежен риболов. * Ще се създадат нови административнонаказателни разпоредби и ще се прецизират съществуващите, което гарантира, че при неизпълнение на тези специални изисквания, нарушителите ще бъдат санкционирани. Новите разпоредби ще са в следните насоки:   в следните насоки:   * Създаване на нова ал. 3 в чл. 64 от ЗРА, за да се установи санкция за лицата, които преотстъпват билетите си на други лица. Често се случва при проверки да се установяват лица, които извършват риболов с чужд билет и твърдят, че е техен, с цел да въведат в заблуждение контролните органи. В тези случаи лицата, които извършват риболова с преотстъпения билет се наказват за риболов без билет, но не могат да бъдат наказани лицата, които са преотстъпили билета. Това предложение ще запълни правната празнота; * Завишаване на максималния размер на санкцията в чл. 66, ал. 1 от ЗРА на 400 лв. – в случаите, когато нарушителят е унищожил например 50 кг. шаран по 7 лв. пазарна цена се равняват на 350 лв., а той би следвало да заплати при сега действащия закон глоба от 50 до 200 лв. При определяне на размера на санкцията е взет предвид размера на санкциите за сходни изпълнителни деяния – например, който извършва любителски риболов извън водните обекти и зони за любителски риболов; * Ще се намали минималния размер на санкцията на 500 лв. в чл. 70 от ЗРА. В съдебната практика се наблюдава отмяна на наказателни постановления с мотиви, че липсата на улов по време на забрана, респ. уловеното количество риба не е в големи количества и се квалифицира като маловажен случай, като се прилага разпоредбата на чл. 28 от Закона за административните нарушения и наказания (ЗАНН). Съдебните състави в повечето случаи приемат, че санкцията, наложена дори в минималния размер от 1500 лв. е прекомерно висока с оглед на извършеното деяние; * Ще се увеличи максималния размер на санкцията установена в чл. 73 , ал. 1 от ЗРА на 3000 лв. Риболовът с мрежени риболовни уреди в обектите по чл. 3, ал. 1 ЗРА е едно от най-често срещаните тежки административни нарушения по ЗРА. Санкцията за такъв вид нарушение следва да бъде завишена, тъй като съществуващата глоба в размер от 1000 до 2000 лв., не отговаря на социално-икономическите условия и на тежестта на извършеното административно нарушение. Количеството риба, уловена незаконно с мрежени уреди във вътрешните водоеми на страната значително надвишава позволените за любителски риболов и генерира огромни печалби за нарушителите, при последваща продажба; * В чл. 75, ал. 1 от ЗРА ще се намали минималния размер на санкцията на 400 лв. В по-голямата си част случаите на констатирани нарушения по чл. 38, ал. 1 от ЗРА касаят улов и задържане на единични екземпляри с размери по-малки от минимално допустимите (под 10) при осъществяване на любителски риболов. При обжалване по съдебен ред на издадено и връчено наказателно постановление за нарушение по този член и при липса на предходни нарушения по ЗРА на санкционираното лице, в 95 % от случаите наказателните постановления биват отменени от съда, поради маловажност на случая (чл. 28 от ЗАНН). От своя страна, отмяната на наказателни постановления води до негативни имуществени последици за ИАРА. В този смисъл е и наличната съдебна практика. * Предложението за изменение на чл. 80 от ЗРА е във връзка с изменението направено в чл. 45 от ЗРА. Създаването на административнонаказателна разпоредба ще гарантира изпълнението на въведената материално-правна норма чрез своя превантивен и възпиращ характер. * Предложението за изменение на чл. 85а от ЗРА е във връзка увеличение на максималния размер на санкцията. Санкцията от 500 до 1000 лв. при продажбата на риба без документи, удостоверяващи произхода ѝ, е ниска и не отговаря на тежестта на нарушението. В случаите, при които нарушители са задължавани от съда да докажат с финансов документ извършената търговска сделка между две лица, се оказва, че такъв липсва, с което пряко се ощетява държавния бюджет (лицата не плащат дължимите данъци). До момента ИАРА почти няма отменени наказателни постановления от съд за нарушения по чл. 49а от ЗРА. В този смисъл е и наличната съдебната практика. * По отношение на чл. 56а, 57б, чл. 59а, чл. 61б, 61в, 61г, чл. 63а, чл.67, ал. 2, чл. 82, ал. 2 и 3, чл. 82г от ЗРА – същите са създадени във връзка със установените нови правни норми в закона и са необходими с оглед на обстоятелството, че в ЗРА съществува нормативна празнота. Въвеждането им в закона ще запълни липсата на разпоредби, които да уреждат тази материя. * Ще бъдат предвидени разпоредби, които да позволят попълването и изпращането на данните от риболовния дневник по електронен път за кораби, извършващи дребномащабен риболов, което би могло да намали административната тежест за тези оператори и значително да подобри качеството на събираните данни за риболовните дейности на този сегмент от риболовния флот. В Регламент за изпълнение (ЕС) № 404/2011 е предвидена възможност за прилагане на изключение от общото правило по отношение на необходимостта от наличие на удостоверение за придобито право за усвояване на ресурс от риба и други водни организми и/или специално разрешително за улов на квотиран вид риба от риболовните кораби под 10 метра. В този случай е наложително задължителната информация от разрешителното за стопански риболов и удостоверението за придобито право за усвояване на ресурс от риба и други водни организми и/или специално разрешително за улов на квотиран вид риба да се съдържа в един и същи документ. Предвижда се това изключение да се въведе само по отношение на корабите, извършващи дребномащабен риболов. С приемането на закона тези разпоредби ще са дефинирани и въвеждането им ще намали административната тежест за тези риболовни оператори. * Установява се ефективност на разпоредбите, свързани с търговията и превоз на риба и други водни организми и създаване на правни норми, които да гарантират качественото претегляне на продукти от риболов. Ще бъдат предвидени разпоредби, които да задължават центровете за първа продажба и регистрираните купувачи да извършват претеглянията на продукти от риболов само чрез одобрени системи за претегляне. Освен това лицата, извършващи първа продажба на продукти от риболов задължително ще водят записи на претеглянията в съответствие с чл. 70 от Регламент за изпълнение (ЕС) № 404/2011 и ще изпращат веднъж месечно до ИАРА информацията за извършените от тях претегляния. Чрез въвеждане на административнонаказателна разпоредба ще се гарантира изпълнението на материално-правните норми и при неизпълнението им ще се позволи санкционирането на лицата. * Ще се установи ясна рамка за взаимодействие с БАБХ и Агенция „Митници”. * Разпоредбите ще са в унисон с ОПОР на Европейския съюз. * В ЗРА ще е разписан механизъм, който да разграничи целта за развъждането и отглеждането на риба и други водни организми. Аквакултурите като дейност се осъществяват в две насоки: продажба/реализация на крайни клиенти или платен риболов. В тази връзка е необходимо да се направи разграничаване между рибовъдните стопанства, в които реално се произвеждат аквакултури и тези, в които се извършва платен риболов (риболов със спортно-развлекателни цели). С предлаганите изменения целта за развъждане и отглеждане на риба и други водни организми ще бъде ясно дефинирана – продажба/реализация на крайни клиенти, или извършване на платен риболов (със спортен или развлекателен характер). По този начин действащата част от законодателството ще регулира по ефективно обществените отношения в тази област. В тези случаи лицата, регистрирани по  чл. 25, ал. 1, т. 2 от ЗРА, ще могат да продават уловената риба и други водни организми само на извършващите риболов в обекта. * В ЗРА ще е регламентирано при управлението на рибните ресурси по реда на чл. 15а, ал. 1, за извършване на любителски риболов в съответния обект, същият да се обозначава с трайно закрепени информационни табели, съдържащи най-малко информация за правилата за извършване на любителски риболов в съответствие с  чл. 24, както и по реда на наредбата по чл. 15а, ал. 3 да се определя, съгласувано с ИАРА, зона за свободен достъп във водния обект, за която се изисква само валиден билет за любителски риболов. Чрез предвидените промени ще се гарантира по-доброто управление на рибните ресурси във съответния воден обект, както и ще се даде възможност в определена зона от него лицата, които имат валиден билет за любителски риболов да извършват тази дейност без да притежават членска карта. * Ще се създадат правни норми, които да гарантират качественото етикетиране на продуктите от риболов и аквакултури. Предвид европейското законодателство следва да се представя поне минимално необходимата информация за потребителите в съответствие с чл. 58, параграф 5 от Регламент (ЕО) № 1224/2009 на Съвета. * Ще се въведат текстове, свързани с монтиране и поддържане на система за автоматично разпознаване (AIS) във връзка с изискванията на чл. 10 от Регламент (ЕО) № 1224/2009 на Съвета. Чрез въвеждането им ще се осигури изпълнението на ангажимент, залегнал в европейското законодателство. Съответно в случаите на неизпълнение, чрез предвиждане на административнонаказателни разпоредби, ще се санкционират лицата, които не изпълняват задължението си да поддържат тази система. Същата идея е заложена и в прецизирането на разпоредбите за бордово оборудване за проследяване. * Ще бъде предвидена разпоредба, която да урежда трансбордирането на улов във водите на Черно море. В тази връзка е належащо да бъдат добавени разпоредби, които да уредят тази материя в съответствие с чл. 20 от Регламент (ЕО) № 1224/2009 на Съвета. * Научно-техническият съвет по рибарство и аквакултури се заменя с Консултативен съвет по рибарство, какъвто на практика съществува от 2015 г. и до момента е действащ консултативен орган към министъра на земеделието, храните и горите. По този начин ще бъдат предвидени разпоредби, уреждащи създаването и функционирането на Консултативен съвет по рибарство. * Дейностите по развъждане и отглеждане на риба и други водни организми в технологичните водоеми на водноелектрическите централи в реките и старите речни корита ще бъдат забранени. * Ще се забрани превозването и пренасянето на мрежени уреди на лицата, които не притежават удостоверение за право за усвояване на ресурс, специално разрешително за улов на квотиран вид риба или други водни организми, разрешително за дребномащабен риболов или разрешително за улов по чл. 40 с мрежени риболовни уреди, което ще спомогне за по-добрия и качествен контрол върху незаконния риболов. * Ще се регламентират регистрите, свързани с тежките нарушения, издадените удостоверения за свободен капацитет и разрешителни за дребномащабен риболов. * Ще бъдат прецизирани разпоредбите, свързани с основните текстове, отнасящи се до стопански риболов със специализиран уред – далян. Комисията, която разглежда офертите в конкурса за получаване на разрешително за извършване на стопански риболов със специализиран уред – далян към настоящия момент ще се състои от трима членове. Техният брой ще съответства на обема на работа в комисията. Вземайки предвид Закона за обществените поръчки и факта, че комисията там се състои от трима членове, и в повечето случаи обема на работа е доста по-голям, трима членове за конкурсната процедура за далян са достатъчни. Ще отпадне изискването за представяне на копия на документ за актуална регистрация или единен идентификационен код на участника и свидетелствата за правоспособност по чл. 14 от ЗРА, което ще намали административната тежест. Информацията, удостоверяваща налична актуална регистрация и ЕИК е активна в сайта на Търговския регистър, поради тази причина не е необходим удостоверителен документ, а ще се създаде възможност информацията за ЕИК да се вписва в офертата. Тази информация може да си набави и посредством извършване на справка, след като лицето представи само ЕИК. С оглед на намаляване на административна тежест, следва и да бъде вписван в офертата само № и дата на свидетелствата за правоспособност по чл. 14 от ЗРА. Информацията за този документ не следва да се представя, тъй като е служебна информация, с която ИАРА разполага. Ще бъде предвидено към мерките за обезопасяване на дейността по извършване на стопанския риболов, при участие в конкурса да се представят и мерките за обезопасяване и обозначаване на уреда, съгласно Кодекса за търговско корабоплаване. Това изискване е от особено важно значение, да се гарантира безопасността. * Ще бъде извършено разграничаване на юридическите лица, които имат право да се регистрират в ИАРА. Законът няма да позволява на юридически лица с нестопанска цел да се регистрират за продажба на риба и други водни организми, било то уловена или от аквакултури. Предвид факта, че риболовната и аквакултурната дейност предполагат реализиране на печалба, би следвало юридически лица, извършващи тази дейност да са регистрирани по смисъла на Търговския закон. * Ще се предвидят разпоредби по отношение на квотиране на водни организми. * Ще бъдат прецизирани текстовете в закона, свързани с налагането на забрани за риболов в следните насоки: * При настъпване на нетипични атмосферни условия и/или други обстоятелства, застрашаващи рибните ресурси и/или техните местообитания, министърът на земеделието, храните и горите, по предложение на изпълнителния директор на ИАРА, ще налага временна забрана за извършване на риболов или удължава действието на съществуваща забрана за риболов. * Прецизиране на текстовете и процедурата за налагане на забрани: в случаите на временни забрани за стопански и любителски риболов във водни обекти по чл. 3, ал. 1, т. 1 и 2 или отделни зони от тях за опазване на популациите от риба и други водни организми изпълнителния директор на ИАРА ще прави предложение до министъра на земеделието, храните и горите; изпълнителния директор на БАБХ ще прави предложение до министъра на земеделието, храните и горите за условия и срокове за забрана за ползване на обекти по чл. 3, ал. 1, т. 3 от ЗРА при заболявания по отглежданите в тях риби и други водни организми и мерки за ограничаване разпространението на заболяванията в други обекти по чл. 3. * Ще се предвиди възможност изпълнителният директор на ИАРА с мотивирана заповед да определя специфични условия и ред за улов на даден вид риба или други водни организми, за които не е определен общ допустим улов и/или квота. Целта е да се постигне по-добро устойчиво управление и опазване на рибните ресурси, както и засилен контрол на риболова, посредством създаването на различни механизми за тази цел. * Ще се въведе разпоредба, с която да се предвиди административните актове по чл. 30, ал. 3, т. 2 и ал. 4 от ЗРА да подлежат на предварително изпълнение при условията и по реда на Административнопроцесуалния кодекс. Това ще даде възможност за предприемането на навременни мерки и ще гарантира устойчиво управление и опазване на рибните ресурси, посредством създаването на различни механизми за тази цел в случаите, в които ресурсите са застрашени в голяма степен и сроковете за обществено обсъждане ще се съкратят с цел опазването им. Сходна е и ситуацията в случаите, в които при установени с научно становище промени, застрашаващи развитието на рибните ресурси, министърът на земеделието, храните и горите, съгласувано с министъра на околната среда и водите, по предложение на изпълнителния директор на ИАРА, променя със заповед началната дата, крайната дата или увеличава сроковете на забраната по приложение № 1 с до 30 дни. Ще се предвиди предварително изпълнение и за това административно производство по издаване на общ административен акт. * Необходимо е следните риболовни уреди да бъдат определени като забранени: серкме, цапало и рачило и герим, предвид вредата, която нанасят върху рибния ресурс. За целта следва да се създадат и легални дефиниции за по-точно прилагане на закона. Следва този подход, поради същите мотиви, да се установи и за стопанският риболов във водите на Черно море с дънни хрилни мрежи, с монофиламент или дебелина на влакното, надвишаваща 0.5 мм, и пренасянето и превозването на кърмаци, които също да са забранени. * Ще бъдат въведени административнонаказателни разпоредби по отношение на изпълнението на някои материално-правни норми в ЗРА, определени, съгласно настоящото икономическо и социално положение. Ще бъдат въведени нови административно-наказателни разпоредби, във връзка със създаването на нови правни норми в закона. * При наличие на влязъл план за статистически извадки, ще се премахне изискването вместо риболовен дневник, капитаните на кораби с дължина до 10 метра да са задължени да попълват месечна декларация за риболовните дейности, която е част от плана за статистически извадки. Имайки предвид, че и огромна част от риболовците са изявили желанието си да продължат да попълват риболовен дневник, следва тази разпоредба да отпадне. * Ще се събира подробна информация по отношение на случаен улов на морски бозайници, който е забранен. Информацията ще е задължителна и ще включва вида на риболовния уред, времето на събитието и местоположението като географска зона или статистически квадрант. * Ще бъдат въведени текстове, свързани със задължението за разтоварване на задържани видове на борда на риболовен кораб, с размер по-малък от минимално допустимия. Както и ще се регламентира, че при улов на индивиди с по-малки размери от посочените в приложение № 2 ще се връщат незабавно във водата, независимо от състоянието им и ще се изключат видовете, за които се прилага задължение за разтоварване на целия улов съгласно чл. 15 от Регламент (ЕС) № 1380/2013. * В закона ще се създадат разпоредби, които да гарантират изпълнението на задължението на капитаните на риболовни кораби на ЕС с обща дължина 12 метра или повече да попълват и изпращат данните от риболовния дневник по електронен път, съгласно чл. 15 от Регламент (ЕО) № 1224/2009 на Съвета и ще се въведе и забрана за стопанският риболов с риболовни уреди, които не са маркирани по установения ред, което ще позволи по-правилното прилагане на разпоредбите и ще гарантира тяхното изпълнение. * Правните норми, свързани с прекратяване на разрешителни за стопански риболов (вкл. със специализиран уред далян) и аквакултури ще предоставят достатъчно механизми за прекратяване на регистрациите, които да отговарят на действителното положение към настоящия момент. * По отношение на извършването на любителски риболов ще са дефинирани достатъчно добре нормите за риболовния излет и ще е предвиден пет-дневен риболовен излет за любителски риболов в Черно море, и ще е въведена възможност за извършването на любителски риболов в Черно море да се издава билет и съответно да се вписват в него данните от извършения улов. По този начин условията за любителски риболов в цялата страна ще са уеднаквени и няма да има разграничение във водните обекти. Освен това по този начин ще се повиши събираемостта на данни за любителския риболов в Черно море, което ще повлияе на качеството на докладваната от страната ни информация пред Европейски и регионални организации. Ще се въведе допълнителна регламентация по отношение на лицата под 14-годишна възраст. Предвид възрастта следва да извършват любителски риболов само с пълнолетен придружител, притежаващ валиден билет за любителски риболов и с не повече от 1 брой въдица (пръчка) с монтирани на нея до две куки (единични или двойни). По този начин тези лица ще бъдат насърчаване да извършват любителски риболов отговорно. Също така ще се уреди какъв е реда и периода на разселване на рибата и другите водни организми в случаите, когато се извършва зарибяване, съгласно чл. 22а, ал. 5 от ЗРА. В тази връзка ще се извърши допълнителна регламентация по отношение на това какъв е видът, произходът и възрастовият състав на рибите и другите водни организми, както и периодът за разселване, които съответно да се определят от изпълнителния директор на ИАРА със заповедта по чл. 22а, ал. 6 от ЗРА. По този начин ще се гарантира, че зарибяването действително ще окаже благоприятно въздействие върху популациите от риба и други водни организми. * В ЗРА ще се създаде законова регламентация при продажба/реализация на продукти от аквакултури да се издават декларации за произход на продукти от аквакултури, по реда, определен с наредбата по чл. 27, т. 3 от ЗРА. Ще бъде въведено в язовирите, предназначени за питейно-битово водоснабдяване, да се извършват аквакултури извън санитарно-охранителните зони. * Ще се промени благоприятно срока за предоставяне на ИАРА ежегодно на формуляр за икономическа статистика от лицата, регистрирали предприятие за преработка на риба и други водни организми. По този начин лицата ще имат достатъчно дълъг период да приключат финансовите си отчети за предходната година и да предоставят в ИАРА надеждна информация, което пък ще повиши качеството на докладваните от България социално-икономически данни за рибопреработвателния сектор. * Ще е предвидена възможност за провеждане на спортни състезания за улов на риба във водни обекти – държавна собственост в периода на забраната по чл. 30,  ал. 3, т. 1 от ЗРА. Също така ще е разписан срок, в който лицата, които организират спортни състезания за улов на риба, да уведомяват ИАРА, за провеждане на състезанието. * Ще е по-ясно определена развъдната дейност на риби и други водни организми, посредством издаването на наредба. * Ще се прецизират текстовете, свързани с принудително отвеждане на нарушителите с неустановена самоличност, като тези лица да бъдат отвеждани в най-близкото районно управление на Министерството на вътрешните работи, а не поделение, както е разписано в момента и др. Редът за използване на физическа сила и помощни средства ще се определя с наредбата на министъра на земеделието, храните и горите, съгласувано с министъра на вътрешните работи. За правилното изпълнение на задълженията си, служителите на ИАРА, оправомощени по реда на чл. 54, ал. 1, задължително ще преминават обучение за използване на физическа сила и помощни средства, на моторни превозни средства със специален режим на движение и стоп-палки, в случай че не са преминали такова, при условия и ред, определени в наредбата по чл. 54, чл. 8 от ЗРА. | |
| **5. Негативни въздействия:**  **Вариант за действие 0 „Без действие“.**  При този вариант няма:   * Да се актуализира националното законодателство, което ще окаже негативно въздействие върху всички заинтересовани страни; * Ще продължават да съществуват пропуски в регулирането на обществените отношения, свързани с рибарството и аквакултурите, които засягат корабособствениците, лицата извършващи дребномащабен риболов и останалите идентифицирани заинтересовани страни. * Да бъде идентифициран и разграничен дребномащабния риболов като вид стопанска риболовна дейност, което ще окаже негативно социално и икономическо въздействие върху физическите, юридическите лица и еднолични търговци, които се припознават в извършването на тази дейност. * Ще съществува все още неефективност на разпоредбите, свързани с търговията и превоз на риба и други водни организми и липса на правни норми, които да гарантират качественото претегляне на продукти от риболов, което ще повлияе негативно на юридическите лица и едноличните търговци, които извършват тези дейности. * Да бъдат актуализирани административно-наказателните разпоредби и да бъде въведено изискването за билет за любителски риболов в Черно море, което ще окаже негативно социално влияние върху лицата, които са задължени да притежават билет за любителски риболов по отношение на останалите водни обекти в страната. * Да бъдат създадени на разпоредби, които да позволят попълването и изпращането на данните от риболовния дневник по електронен път за кораби, извършващи дребномащабен риболов, като по този начин няма да се намали административната тежест за тези оператори и няма да се подобри качеството на събираните данни за риболовните дейности на този сегмент от риболовния флот. * Да се приеме изменението в което е предвидено задължителната информация от разрешителното за стопански риболов и удостоверението за придобито право за усвояване на ресурс от риба и други водни организми и/или специално разрешително за улов на квотиран вид риба да се съдържа в един и същи документ. Няма да се намали административната тежест за риболовните оператори, извършващи дребномащабен риболов. * Да отпадне изискването за представяне на копия на документ за актуална регистрация или единен идентификационен код на участника и свидетелствата за правоспособност по чл. 14 от ЗРА, което няма да намали административната тежест. * Да бъде предвидено към мерките за обезопасяване на дейността по извършване на стопанския риболов, при участие в конкурса да се представят и мерките за обезопасяване и обозначаване на уреда, съгласно Кодекса за търговско корабоплаване, което няма гарантира напълно безопасността. По този начин ще бъде оказано негативно социално въздействие върху корабособствениците и лицата извършващи този вид риболов. * Да бъдат определени като забранени следните риболовни уреди: серкме, цапало и рачило и герим, предвид вредата, която нанасят върху рибния ресурс. Няма да бъде приет този подход, и за стопанският риболов във водите на Черно море с дънни хрилни мрежи, с монофиламент или дебелина на влакното, надвишаваща 0.5 мм, както и пренасянето и превозването на кърмаци, които също няма да бъдат забранени. Неприемането на тези разпоредби ще доведе до екологично негативно въздействие за рибните ресурси, за лицата, които извършват отговорен риболов и използват по-щадящи методи и средства.   **Вариант за действие 1 „Приемане на Закон за изменение и допълнение на Закона за рибарството и аквакултурите“**  **Икономически негативни въздействия**: Увеличение на разходите на някои от заинтересованите физически и юридически лица (корабособственици, лица, които извършват любителски риболов в Черно море), което се прогнозира да бъде минимално.  **Социални негативни въздействия:** Приемането на Закона не може да доведе до негативно социално въздействие.  **Екологични негативни въздействия:** Приемането на Закона не може да доведе до негативно екологично въздействие. | |
| **6. Положителни въздействия:**  **Вариант за действие 0 „Без действие“**   * Запазване на сегашните разпоредби на закона. Не се очакват положителни въздействия.   **Вариант за действие 1 „Приемане на Закон за изменение и допълнение на Закона за рибарството и аквакултурите“**  Заложените промени ще доведат до положително въздействие за всички идентифицирани заинтересовани страни, защото предложените промени са изцяло насочени за защита интереса на обществото и бизнеса в страната.  При този вариант ще се:   * Актуализира националното законодателство, което ще окаже положително въздействие върху всички идентифицирани заинтересовани страни. * Отстранят пропуски в регулирането на обществените отношения, свързани с рибарството и аквакултурите, които засягат корабособствениците, и лицата извършващи дребномащабен риболов и останалите заинтересовани страни. * Приемат ефективни разпоредби, свързани с търговията и превоз на риба и други водни организми, които да гарантират качественото претегляне на продукти от риболов, което ще повлияе положително на юридическите лица и едноличните търговци, които извършват тези дейности. * Създадат разпоредби, които да позволят попълването и изпращането на данните от риболовния дневник по електронен път за кораби, извършващи дребномащабен риболов, като по този начин ще се намали административната тежест за тези оператори и ще се подобри качеството на събираните данни за риболовните дейности на този сегмент от риболовния флот. * Приеме изменението в което е предвидено задължителната информация от разрешителното за стопански риболов и удостоверението за придобито право за усвояване на ресурс от риба и други водни организми и/или специално разрешително за улов на квотиран вид риба да се съдържа в един и същи документ и ще се намали административната тежест за тези риболовни оператори, извършващи дребномащабен риболов. * Премахне изискването за представяне на копия на документ за актуална регистрация или единен идентификационен код на участника и свидетелствата за правоспособност по чл. 14 от ЗРА, което ще доведе до намаляване на административната тежест. * Осигури по-ефективно взаимодействие между ИАРА, БАБХ и Агенция „Митници”, което към настоящия момент се извършва въз основа на споразумения. * Създадат правни норми, които да гарантират качественото етикетиране на продуктите от риболов и аквакултури, което е в интерес на всички идентифицирани заинтересовани страни, които консумират риба и други водни организми. * Прецизират разпоредбите свързани с основните текстове отнасящи се до стопански риболов със специализиран уред – далян, като например ще бъде оптимизиран състава на комисията, която разглежда офертите на кандидатите за получаване на разрешително за стопански риболов със специализиран уред – далян, което ще окаже положително въздействие върху работата на администрацията. * Предоставят достатъчно механизми за прекратяване на регистрациите на разрешителни за стопански риболов (вкл. със специализиран уред далян) и аквакултури. По този начин нормативната уредба ще повлияе благоприятно за дейността на администрацията. * Въведат текстове, свързани с монтиране и поддържане на система за автоматично разпознаване (AIS), което е в съответствие с европейското законодателство. Въвеждането им ще позволи прилагането на новите административнонаказателни разпоредби, което се очаква да повиши качеството на проследяемостта в стопанския риболов, което ще окаже социално и екологично положително въздействие върху лицата, които го извършват. Същата идея е заложена и в промените свързани с прецизирането на разпоредбите за бордово оборудване за сателитно проследяване.   **Икономически положителни въздействия:**   * Ще се идентифицира и разграничи дребномащабния риболов като вид стопанска риболовна дейност, което ще окаже положително социално и икономическо въздействие върху физическите, юридическите лица и еднолични търговци, които се припознават в извършването на тази дейност. С приемането на закона тези разпоредби ще са дефинирани и въвеждането им ще намали административната тежест за тези риболовни оператори.   **Социални положителни въздействия:**   * Ще се актуализират административно-наказателните разпоредби и ще бъде въведено изискването за билет за любителски риболов в Черно море, което ще окаже благоприятно социално влияние върху лицата, които са задължени да притежават билет за любителски риболов по отношение на останалите водни обекти в страната. По този начин лицата, извършващи любителски риболов във всички водни обекти в страната ще бъдат равнопоставени. * Ще се предвиди към мерките за обезопасяване на дейността по извършване на стопанския риболов, при участие в конкурса да се представят и мерките за обезопасяване и обозначаване на уреда, съгласно Кодекса за търговско корабоплаване, което няма гарантира напълно безопасността. По този начин ще бъде оказано положително социално въздействие върху корабособствениците и лицата извършващи този вид риболов.   **Екологични положителни въздействия:**   * Ще се определят като забранени следните риболовни уреди: серкме, цапало и рачило и герим, предвид вредата, която нанасят върху рибния ресурс. Ще бъде приет този подход, поради същите мотиви, и за стопанският риболов във водите на Черно море с дънни хрилни мрежи, с монофиламент или дебелина на влакното, надвишаваща 0.5 мм, както и пренасянето и превозването на кърмаци, които също ще бъдат забранени. Приемането на тези разпоредби ще доведе до екологично положително въздействие за рибните ресурси, както и за лицата, които извършват отговорен риболов и използват по-щадящи методи и средства. * Ще се забранят дейностите по развъждане и отглеждане на риба и други водни организми в технологичните водоеми на водноелектрическите централи в реките и старите речни корита, което ще спомогне за устойчивото управление на рибните ресурси в страната. Тази промяна ще окаже положително екологично въздействие върху рибните ресурси. * Ще се предвидят разпоредби по отношение на квотиране на водни организми, досега са въведени такива само за рибата и ще се прецизират текстовете в закона свързани с налагането на забрани за риболов, което ще окаже положително въздействие върху управлението на рибния ресурс в страната, както и върху заинтересованите идентифицирани страни, които извършват отговорен риболов. * Ще се събира по-подробна информация по отношение на случаен улов на морски бозайници, който е забранен. Ще бъдат въведени текстове, свързани със задължението за разтоварване на задържани видове на борда на риболовен кораб, с размер по-малък от минимално допустимия. Ще се регламентира, че при улов на индивиди с по-малки размери от посочените в Приложение № 2 от закона ще се връщат незабавно във водата, независимо от състоянието им и ще се изключат видовете, за които се прилага задължение за разтоварване на целия улов съгласно чл. 15 от Регламент (ЕС) № 1380/2013. Всички тези мерки ще окажат положително въздействие върху рибния ресурс. * Ще се създадат разпоредби, които да гарантират изпълнението на задължението на капитаните на риболовни кораби на ЕС с обща дължина 12 метра или повече да попълват и изпращат данните от риболовния дневник по електронен път съгласно чл. 15 от Регламент (ЕО) № 1224/2009 на Съвета и ще се въведе и забрана за стопанският риболов с риболовни уреди, които не са маркирани по установения ред. Тези промени ще окажат непряко положително екологично въздействие върху рибните ресурси. | |
| **7. Потенциални рискове:** (*Посочете възможните рискове от приемането на нормативната промяна, включително възникване на съдебни спорове.)*  Не са идентифицирани | |
| **8.1. Административната тежест за физическите и юридическите лица:**  ☒ Ще се повиши  ☒ Ще се намали  ☐ Няма ефект   * Чрез създаването на разпоредби, които да позволят попълването и изпращането на данните от риболовния дневник по електронен път за кораби, извършващи дребномащабен риболов, ще се намали административната тежест за тези оператори и значително да подобри качеството на събираните данни за риболовните дейности на този сегмент от риболовния флот. * С изменението в което е предвидено задължителната информация от разрешителното за стопански риболов и удостоверението за придобито право за усвояване на ресурс от риба и други водни организми и/или специално разрешително за улов на квотиран вид риба да се съдържа в един и същи документ ще намали административната тежест за тези риболовни оператори. Предвижда се това изключение да се въведе само по отношение на корабите, извършващи дребномащабен риболов. * С отпадне изискването за представяне на копия на документ за актуална регистрация или единен идентификационен код на участника и свидетелствата за правоспособност по чл. 14 от ЗРА, което ще намали административната тежест. Информацията, удостоверяваща налична актуална регистрация и ЕИК е активна в сайта на Търговския регистър, поради тази причина не е необходим удостоверителен документ, а ще се създаде възможност информацията за ЕИК да се вписва в офертата. Тази информация може да си набави и посредством извършване на справка, след като лицето представи само ЕИК. С оглед на намаляване на административна тежест, следва и да бъде вписван в офертата само № и дата на свидетелствата за правоспособност по чл. 14 от ЗРА. Информацията за този документ не следва да се представя, тъй като е служебна информация, с която ИАРА разполага. * С въвеждане на изискване при извършването на любителски риболов в Черно море да се издава билет за любителски риболов и съответно да се вписват в него данните от извършения улов, ще се повиши административната тежест за тези лица. * Създаването на регистри за тежките нарушения, съгласно Регламент (ЕО) № 1005/2008 на Съвета на кораби с присъдени наказателни точки и издадените удостоверения за свободен капацитет, няма да окаже въздействие върху административната тежест, тъй като към настоящия момент същите се водят от ИАРА. * Във връзка с предвидените разпоредби, които ще задължават центровете за първа продажба и регистрираните купувачи да извършват претеглянията на продукти от риболов само чрез одобрени системи за претегляне се очаква минимално увеличение на административните задължения. Лицата, извършващи първа продажба на продукти от риболов задължително ще водят записи на претеглянията в съответствие с чл. 70 от Регламент за изпълнение (ЕС) № 404/2011 и ще изпращат веднъж месечно до ИАРА информацията за извършените от тях претегляния. * С въвеждането на правни норми, които да гарантират качественото етикетиране на продуктите от риболов и аквакултури ще възникне леко увеличение на административните задължения, във връзка с представянето на минимално необходимата информация за потребителите в съответствие с чл. 58, параграф 5 от Регламент (ЕО) № 1224/2009 на Съвета.   **8.2. Създават ли се нови регулаторни режими? Засягат ли се съществуващи режими и услуги?**  Създава се нов регулаторен режим. В тази връзка разрешителното за стопански риболов и удостоверението за придобито право за усвояване на ресурс от риба и други водни организми по отношение на представителите на дребномащабния риболов ще бъдат обединени в един документ – разрешително за дребномащабен риболов. | |
| **9. Създават ли се нови регистри?** *Когато отговорът е „да“, посочете колко и кои са те*  Да. Създават се регистри за:  - издадените разрешителни за дребномащабен риболов;  - тежките нарушения, съгласно Регламент (ЕО) № 1005/2008 на Съвета на кораби с присъдени наказателни точки;  - издадените удостоверения за свободен капацитет.  Редът по който ще се водят регистрите, вкл. и тяхната достъпност и публичност ще се определи с наредбата по чл. 16, ал. 3 от ЗРА. | |
| **10. Как въздейства актът върху микро-, малките и средните предприятия (МСП)?**  ☒ Актът засяга пряко МСП  ☐ Актът не засяга МСП  ☐ Няма ефект  Въздействието на актът върху МСП се очаква да бъде в ниска степен. Очаква се минимално увеличение на административните задължения, във връзка с предвидените разпоредби, които ще задължават центровете за първа продажба и регистрираните купувачи да извършват претеглянията на продукти от риболов само чрез одобрени системи за претегляне. Освен това лицата, извършващи първа продажба на продукти от риболов задължително ще водят записи на претеглянията в съответствие с чл. 70 от Регламент за изпълнение (ЕС) № 404/2011 и ще изпращат веднъж месечно до ИАРА информацията за извършените от тях претегляния.  Сходна е ситуацията и с въвеждането на правни норми, които да гарантират качественото етикетиране на продуктите от риболов и аквакултури. Очаква се леко увеличение на административните задължения, във връзка с представянето на минимално необходимата информация за потребителите в съответствие с чл. 58, параграф 5 от Регламент (ЕО) № 1224/2009 на Съвета. | |
| **11. Проектът на нормативен акт изисква ли цялостна оценка на въздействието?**  ☐ Да  ☒ Не | |
| **12. Обществени консултации:** *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Проектът на закон ще бъде публикуван на портала за обществени консултации и на интернет страницата на МЗХГ, като на основание чл. 26, ал. 3 и 4 от Закона за нормативните актове, срокът за получаване на предложения и становища е 30 дни. | |
| **13. Приемането на нормативния акт произтича ли от правото на Европейския съюз?** *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).*  ☐ Да  ☒ Не  Със законопроекта не се транспонират актове на институции на Европейския съюз, поради, което не е изготвена и приложена таблица на съответствието с правото на Европейския съюз. Не е извършвана оценка на въздействието на ниво Европейски съюз. | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност:** Димитър Вълков – директор на дирекция „Управление на рибарството и опазване на рибните ресурси“, ИАРА  **Дата:** ……………………… 2020 г.  **Подпис:** | |